# **HÁRMASHATÁR-HEGY REPÜLŐTÉRÉNEK**

# **Terület használati szerződése**

siklórepülés oktatása céljából

amely létrejött egyrészről a

Név: **Műegyetemi Sportrepülő Egyesület**

Cím:**1138 Budapest, Dagály utca 11.**

adószám:**19636302-2-41**

nyilvántartási száma: **01-02-0001672**

képviseli: **Gavronek Ferenc** – elnök),

továbbiakban *Üzemeltető*

valamint másrészről a

Név: …………..………………………………...

an: ………………………………………............

szül hely, idő: ……………………….…………..

Levelezési cím: ……………………………..…..

e\_mail: …………………………………….…….

telefoszáma: ……………………………………..

továbbiakban: *Oktató*

(*Üzemeltető* és *Oktató* együtt: *Szerződő Felek*)

között az alulírott napon és helyen az alábbiak szerint:

1. **Szerződés tárgya:**
	1. A **Műegyetemi Sportrepülő Egyesület**, mint LHHH - Hármashatár-hegy Repülőtér (továbbiakban: *Repülőtér*)üzemeltetője a jelen szerződés alapján határozott időtartamra a „*Hármashatár-hegy Repülőtérrend*ben” (továbbiakban: *Reptérrend*) definiált oktató területeken (továbbiakban: *Terület*) és szabályai szerint engedélyezi hajtómű nélküli siklórepülő oktatási tevékenység végzését *Oktató*nak.
	2. Jelen szerződés a Szerződő Felek aláírását követően lép hatályba és tárgyév utolsó napjáig szól.
2. **Kikötések:**
	1. A *Terület*ek kizárólag fent meghatározott használati célokra történő használata engedélyezett. *Üzemeltető* az *Oktató* tevékenységével kapcsolatban felelősséggel nem tartozik, az *Üzemeltető* kizárólag a fent jelzett *Terület*ek használatát engedélyezi a jelen szerződésben meghatározott célokra.
	2. *Oktató* kijelenti, hogy az NKH által, a 1995. évi XCVII. számú törvény alapján kiadott, érvényes oktatási engedéllyel rendelkező ………..…………………….….………(név, cím, engedély száma) képző szervvel érvényes oktatói szerződéssel rendelkezik, Reptérrendet ismeri, és ennek alapján végzi oktatási tevékenységét és használja a terültet.
	3. *Oktató* csak légi közlekedés szabályaiból és Reptérrendből kioktatott növendék kiképzését végezheti *Terület*en. Környező hegyvonulatról (ideértve, de nem kizárólagosan Újlaki-hegyről és Mária-dombról) magasstartot csak az a növendék végezhet, aki vizsgát tett Reptérrendből. Oktató köteles betartani, és az oktatott személyekkel betartatni a területre kiadott reptérrendet, területhasználati rendet és a biztonsági rendszabályokat. Növendék viselkedésért, Reptérrend betartásáért *Oktató* felel.
	4. *Oktató* *Terület* használatból eredő károkért, eseményekért teljes felelősséggel tartozik, azokért helytállni köteles és vállalja azok helyreállítását vagy a helyreállítás költségeinek megtérítését.
	5. A *Területe*n a növényzet irtása, fa- és cserje kivágása kizárólag *Üzemeltető* hozzájárulása és szakhatóság engedélye alapján, előírásainak megfelelően lehetséges, azon túlmenően tilos, a növényzetet az *Oktató* sértetlen állapotban köteles tartani.
	6. A Repülőtér tisztaságának megőrzéséről az *Oktató* köteles gondoskodni.
	7. Jelen szerződés *Oktató*t nem jogosítja fel *Terület*re gépjármű behajtására.
	8. *Oktató* a repülőtéri létesítmények és berendezések használatára nem jogosult.
	9. *Oktató* nem jogosult a *Terület*en egyéb tevékenységet végezni.
	10. *Oktató* oktatást napkeltétől napnyugtáig végezhet.
	11. Üzemeltető jogosult az oktatási tevékenység időszakos korlátozására egyéb rendezvény esetén.
	12. *Üzemeltető* a jogviszonnyal kapcsolatban az *Oktató* ill. harmadik személyek irányában felmerült károkért nem felel. *Üzemeltető* nem felel az *Oktató* által bárkivel szemben vállalt, vagy jogszabály alapján bárkivel szemben az *Oktató*t terhelő igényekért, kötelezettségekért.
	13. Az *Üzemeltető* a *Terület* őrzéséről nem gondoskodik, a parkoló használatából eredően bekövetkező esetleges eseményekért, esetleges károkért felelősséget nem vállal.
3. **Díjfizetés:**
	1. *Oktató* a *Terület* használatáért az *Üzemeltető*nek nem tartozik költségtérítést fizetni.
4. **Egyéb rendelkezések:**
	1. Jelen szerződés 30 napos rendes felmondással mondható fel. *Üzemeltető* jogosult a szerződést indokolt esetben azonnali hatállyal felmondani. Indokolt esetnek minősül az, ha a *Oktató* valamely lényeges szerződéses kötelezettségét megszegi, különösen:

*Oktató* vagy növendéke

* + 1. *Területet* jelen szerződés céljától eltérően használja,
		2. *Reptérrend*et megszegi,
		3. természetben kárt okoz,
		4. tevékenységével bűncselekményt vagy szabálysértést valósít meg.
	1. Az azonnali hatályú felmondást a másik félhez levélben intézett és megindokolt írásbeli nyilatkozattal teheti meg a felmondó fél. A felek a fentieken értik az elektronikus levelezés (e-mail) – fentieknek megfelelő - formáját is.
	2. Felek megállapodnak abban, hogy amennyiben bármely képviselő személye vagy elérhetősége megváltozik, azt haladéktalanul bejelentik a másik félnek.
	3. Szerződő felek kötelesek a jelen szerződés nyomán birtokukba kerülő eljárásokat, adatokat és információkat bizalmasan kezelni, valamint megakadályozni, hogy azokhoz harmadik személy hozzáférhessen, ide nem értve a jogszabály alapján végrehajtott hatósági ellenőrzéseket. Szerződő felek megállapodnak abban, hogy a titoktartás megszegése esetén egymásnak felelősséggel tartoznak.
	4. Szerződő felek a közöttük felmerült vitás kérdéseket igyekeznek békés úton rendezni, amennyiben ez nem vezet eredményre a felek bármelyike a mindenkor hatályos Polgári Perrendtartás által meghatározott illetékes bírósághoz fordulhat. Az itt nem szabályozott kérdésekben a Magyarország Polgári Törvénykönyvének hatályos jogszabályai és rendelkezései az irányadóak. A szerződés 2 példányban készült és 3 számozott oldalból áll. Szerződő felek fentieket, mint akaratukkal mindenben megegyezőt, alapos olvasás és értelmezés után aláírják.

Budapest, 2020. ……………. napján

 ……………………………… ………………………………

 Műegyetemi Sportrepülő Egyesület ……………………

 *Üzemeltető* *Oktató*

 képviseli: Gavronek Ferenc